ທ່ານໂອບາມາ ກ່າວຊົມເຊີຍ ຄົນງານອາເມຣິກັນ (ເບິ່ງວີດີໂອ)
ທ່ານໂອບາມາ ໄດ້ກ່າວຊົມເຊີຍ ຄວາມເຂັ້ມແຂງ ຂອງພວກຄົນງານອາເມຣິກັນ ໃນຄຳປາໄສ ປະຈໍາສັບປະດາ ໃນວັນເສົາມື້ນີ້.
ປະທານາທິບໍດີສະຫະລັດ ທ່ານບາຣັກ ໂອບາມາ ໄດ້ເພີ່ມການໂຄສະນາຫາສຽງຂອງທ່ານ ເພື່ອພະຍາຍາມສະແດງໃຫ້ປະຊາຊົນຊາວອາເມຣິກັນເຫັນວ່າໄດ້ມີຄວາມກ້າວໜ້າທາງດ້ານ ເສດຖະກິດຍ້ອນຄວາມເຂັ້ມແຂງ ແລະຄວາມສະຫຼຽວສະຫຼາດຂອງພວກຄົນງານໃນສະຫະ ລັດ ໃນລະຫວ່າງການກ່າວຄຳປາໄສປະຈຳສັບປະດາໃນວັນເສົາມື້ນີ້ ທ່ານໂອບາໄດ້ກ່າວຊົມເຊີຍ ການເພີ່ມຂຶ້ນຂອງວຽກງານໃໝ່ ໃນເດືອນແລ້ວນີ້ ທ່ານໄດ້ກ່າວຄຳປາໄສຢູ່ທີ່ໂຮງງານການ ຜະລິດແຫ່ງນຶ່ງ ບ່ອນທີ່ໄດ້ມີການວ່າຈ້າງຜູ້ຄົນເຂົ້າເຮັດວຽກເຮັດການ ປະທານາທິບໍດີໂອບາມາເວົ້າວ່າ ເທັກໂນໂລຈີໃໝ່ແມ່ນກະແຈສຳຄັນໃນການຫຼຸດຜ່ອນການ ກາງຕໍ່ນໍ້າມັນຈາກຕ່າງປະເທດຂອງສະຫະລັດ ທ່ານເວົ້າວ່າ ການຜະລິດນໍ້າມັນຂອງສະຫະ ລັດແມ່ນຢູ່ໃນລະດັບທີ່ສູງທີ່ສຸດໃນຮອບ 8 ປີແລະການເຈາະນໍ້າມັນເພີ່ມຕື່ມຢູ່ໃນສະຫະລັດ ບໍ່ແມ່ນການແກ້ໄຂຢ່າງໄວເພື່ອຍຸດຕິບັນຫາລາຄານໍ້າມັນທີ່ພວມແພງຂຶ້ນ ປະທານາທິບໍດີໂອບາມາເວົ້າວ່າແທນທີ່ຈະໃຫ້ພວກນັກການເມືອງຫັນເຫຄວາມສົນໃຈດ້ວຍ ການໃຫ້ຄຳໝັ້ນສັນຍາ ກ່ຽວກັບນໍ້າມັນລາຄາຖືກ ສະຫະລັດຈຳເປັນຕ້ອງໄດ້ເພັ່ງເລັງໃສ່ພະ ລັງງານທີ່ອາເມຣິກັນເຮັດຂຶ້ນເອງເຊັ່ນແສງຕາເວັນ ລົມ ແກັສທຳມະຊາດແລະເຊື້ອໄຟຊີວະ ພາບ ນອກນັ້ນທ່ານຍັງໄດ້ຕິຕຽນລັດຖະສະພາສະຫະລັດທີ່ຍັງໃຫ້ເງິນອຸດໜຸນ 4 ພັນລ້ານ ໂດລາ ແກ່ບັນດາບໍລິສັດນໍ້າມັນທີ່ໄດ້ກຳໄລງາມນັ້ນ ໃນຄຳປາໄສຕອບ ຂອງພັກຣີພັບບລີກັນນັ້ນ ຜູ້ປົກຄອງລັດ Dakota ເໜືອ ທ່ານ Jack Dalrymple ທີ່ມີຊາຍແດນຕິດກັບການາດານັ້ນໄດ້ຖິ້ມໂທດໃສ່ນະໂຍບາຍຂອງປະທານາທິ ບໍດີໂອບາມາ ທີ່ເຮັດໃຫ້ມີການຊັກຊ້າໃນການຂະຫຍາຍໂຕຂອງວຽກເຮັດງານທຳແລະເຮັດ ໃຫ້ຄ່າຄອງຊີບແພງຂຶ້ນ ທ່ານ Dalrymple ເວົ້າວ່າ ການປະຕິເສດ ບໍ່ຍອມໃຫ້ການອະນຸ ມັດຂອງທ່ານໂອບາມາ ຕໍ່ໂຄງການສ້າງທໍ່ນໍ້າມັນຂະໜາດໃຫຍ່ ພາໃຫ້ມີການສູນເສຍວຽກ ເຮັດງານທຳແລະເຮັດໃຫ້ການຜະລິດແຫຼ່ງເຊື້ອໄຟຫຼຸດຕໍ່າລົງຊຶ່ງອາດພາໃຫ້ລາຄານໍ້າມັນຖືກ ລົງນັ້ນ